title: 2010/756/: Eiropas Parlamenta Lēmums ( 2010. gada 7. oktobris ) par Eiropas Policijas akadēmijas 2008. finanšu gada budžeta izpildes apstiprināšanu

text:
               7.12.2010

               LV

               Eiropas Savienības Oficiālais Vēstnesis

               L 320/11

         EIROPAS PARLAMENTA LĒMUMS
   (2010. gada 7. oktobris)
   par Eiropas Policijas akadēmijas 2008. finanšu gada budžeta izpildes apstiprināšanu
   (2010/756/ES)
   EIROPAS PARLAMENTS,
   ņemot vērā Eiropas Policijas akadēmijas 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Policijas akadēmijas 2008. finanšu gada pārskatiem, ar Akadēmijas atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā 2010. gada 5. maija Lēmumu (2), ar kuru tiek atlikta 2008. gada budžeta izpildes apstiprināšana, un Eiropas Policijas akadēmijas direktora atbildes,
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,
   ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (4), un jo īpaši tā 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas otro ziņojumu (A7-0253/2010),

               1.

               nesniedz Eiropas Policijas akadēmijas direktoram apstiprinājumu par Akadēmijas 2008. finanšu gada budžeta izpildi (6);

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 124. lpp.

      (2)  OV L 252, 25.9.2010., 232. lpp.

      (3)  OV L 248, 16.9.2002., 1. lpp.

      (4)  OV L 256, 1.10.2005., 63. lpp.

      (5)  OV L 357, 31.12.2002., 72. lpp.

      (6)  Saskaņā ar Parlamenta Reglamenta VI pielikuma 5. panta 2. punkta b) apakšpunkta pirmo daļu lēmumu slēgt Eiropas Policijas akadēmijas 2008. gada finanšu kontus pieņems nākamajā sesijā.
    ---documentbreak---

               7.12.2010

               LV

               Eiropas Savienības Oficiālais Vēstnesis

               L 320/12

         EIROPAS PARLAMENTA REZOLŪCIJA
   (2010. gada 7. oktobris)
   ar konstatējumiem, kas ir neatņemama daļa no Lēmuma par Eiropas Policijas akadēmijas 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Policijas akadēmijas 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Policijas akadēmijas 2008. finanšu gada pārskatiem, ar Akadēmijas atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā 2010. gada 5. maija lēmumu (2), ar kuru tiek atlikta 2008. gada budžeta izpildes apstiprināšana, un Eiropas Policijas akadēmijas direktora atbildes,
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,
   ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (4), un jo īpaši tā 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas otro ziņojumu (A7-0253/2010),

               A.

               tā kā Policijas akadēmiju nodibināja 2001. gadā un 2006. gada 1. janvārī to pārveidoja par Kopienas struktūru Finanšu regulas 185. panta nozīmē, un tāpēc tai piemēro uz aģentūrām attiecināmās pamata Finanšu regulas noteikumus;

               B.

               tā kā Revīzijas palāta savā ziņojumā par Akadēmijas 2006. finanšu gada pārskatiem ir iekļāvusi atzinumu ar piezīmi par pārskatiem pakārtoto darījumu likumību un pareizību, jo iepirkuma procedūra neatbilda Finanšu regulas noteikumiem;

               C.

               tā kā Revīzijas palāta savā ziņojumā par Akadēmijas 2007. finanšu gada pārskatiem ir iekļāvusi atzinumu ar piezīmi par pārskatu ticamību un pakārtoto darījumu likumību un pareizību;

               D.

               tā kā Revīzijas palāta savā ziņojumā par Akadēmijas 2008. finanšu gada pārskatiem ir pievienojusi papildinājumu savam atzinumam par pārskatu ticamību, tomēr skaidri nekvalificējot to kā piezīmi, un ir iekļāvusi atzinumu ar piezīmi par pakārtoto darījumu likumību un pareizību,

               E.

               tā kā iepriekšminētajā 2010. gada 5. maija lēmumā Parlaments nolēma atlikt 2008. finanšu gada budžeta izpildes apstiprināšanu;

      Vispārīgi apsvērumi

      Galvenie trūkumi Akadēmijas darbībā nav novērsti

               1.

               uzskata par nepieņemamu to, ka, kopš Akadēmija 2006. gadā tika izveidota kā aģentūra, tai ir bijušas grūtības ievērot labas administrācijas standartus, kuru ievērošana tiek gaidīta no ikvienas pastāvīgas aģentūras; uzsver, ka kopš 2006. gada atkārtotās revīzijās ir atklājušās Akadēmijas grūtības ievērot Finanšu regulu un Civildienesta noteikumus, grāmatvedības sistēmu, kā arī problēmas tādās jomās kā budžeta pārvaldība, cilvēkresursi, publiskā iepirkuma procedūras un noteikumi, kas reglamentē ar kursiem saistītos izdevumus; saprot, ka uzlabojumi Akadēmijas darbā būs panākti tikai 2014. gadā, kad jābūt pilnībā īstenotam Akadēmijas daudzgadu plānam (ko Valde apstiprinājusi 2010. gada maijā); tādēļ nespēj pieņemt, ka Akadēmijai vajadzīgi vismaz deviņi gadi (2006–2014), lai sasniegtu pieņemamu labas pārvaldības līmeni, kāds tiek gaidīts no ikvienas pastāvīgas aģentūras;

      Akadēmijas pārvaldība laika posmā no 2006. līdz 2009. gadam

               2.

               uzskata par nepieņemamu bijušā direktora, kuram vajadzēja atskaitīties Parlamentam par 2008. gada budžeta izpildi, bezatbildību un neprofesionalitāti; uzsver, ka Čehijas prezidentūra 2009. gada 18. maijā ir nākusi klajā ar šādiem konstatējumiem:

                           —

                           nepareiza Akadēmijas pārvaldība: ņemot vērā iekšējā revīzijas dienesta konstatētos faktus, Komisija piedāvāja Akadēmijai palīdzību, taču direktors tā arī nesazinājās nedz ar Tiesiskuma, brīvības un drošības ģenerāldirektorātu, nedz Budžeta ģenerāldirektorātu,

                           —

                           iekšējā saziņa sekretariātā: starp direktoru un darbiniekiem trūka saziņas un uzticības, tādēļ ieilga nesaskaņas,

                           —

                           pārredzamības trūkums: tā vietā, lai apzinātu problēmas un lūgtu padomu Valdei vai Komisijai, direktors nesniedza informāciju, kas vēlāk tika atklāta nejauši,

                           —

                           direktora atbildība Akadēmijas valdes priekšā: direktors neievēroja Valdes lēmumus;

               3.

               pauž nožēlu, ka Akadēmijas Valde pienācīgi nereaģēja uz bijušā direktora pieļautajām administratīvajām kļūdām, jo vēlējās izvairīties no kaitējuma Aģentūras reputācijai;

               4.

               uzskata par nepieņemamu to, ka Valde nolēma nepiemērot disciplinārsodu, galvenokārt tādēļ, ka bijušais direktors varētu celt prasību tiesā;

               5.

               tādēļ uzstāj, ka atbildība ir jāuzņemas Akadēmijas Valdei, un ierosina izdarīt izmaiņas, lai šāda situācija nākotnē neatkārtotos; prasa pārskatīt Komisijas statusu, piešķirot tai balsstiesības, kas ļautu bloķēt tādu lēmumu pieņemšanu Akadēmijas un citu Savienības aģentūru valdē, kas attiecas uz aģentūru budžeta, finanšu un administrācijas pārvaldīšanu;

      Strukturāli trūkumi

               6.

               turklāt apšauba Akadēmijas iespējas pilnībā pārvarēt savas strukturālās problēmas, kas saistītas ar:

                           —

                           to, ka Akadēmija ir maza struktūra, tādēļ ir apšaubāma tās spēja efektīvi izpildīt ES finanšu un civildienesta noteikumus,

                           —

                           Akadēmijas sekretariāta atrašanās vietu Bramshilā apmēram 70 km no Londonas, kas ir neizdevīga, cita starpā arī no personāla darbā pieņemšanas un sabiedriskā transporta viedokļa,

                           —

                           Akadēmijas pārvaldības izmaksām, kas nav mazas, jo, lai gan tajā ir nodarbināti tikai 24 darbinieki, tās Valdē ir 27 locekļi (skaitļi attiecas uz 2008. finanšu gada sākumu);

               7.

               tādēļ ierosina izskatīt iespēju pievienot Akadēmiju Eiropolam, kas atrisinātu Akadēmijas strukturālās un samilzušās problēmas; turklāt ierosina Revīzijas palātai, papildinot Komisijas veikto pārskatu par regulatīvo aģentūru darbību, veikt regulatīvo aģentūru visaptverošu revīziju, lai cita starpā pārbaudītu darbības, pārvaldības un operatīvo izmaksu attiecību un novērtētu to, kā tajās tiek risinātas strukturālas vai cita veida problēmas;

      Revīzijas palātas nostāja

               8.

               norāda, ka Revīzijas palāta nav gatava bez kavēšanās sniegt atzinumu vēstules veidā, kurā būtu novērtēta Akadēmijas rīcības plāna izveide, kā to pieprasījis Parlaments 23. punktā rezolūcijā (6), kas ir 2010. gada 5. maija lēmuma par 2008. finanšu gada budžeta izpildes apstiprināšanu neatņemama daļa; tomēr pienācīgi ņem vērā Revīzijas palātas deklarāciju, ka īpašajos gada ziņojumos par 2006. līdz 2008. gadu tā jau ir detalizēti ziņojusi par Akadēmijā atklātajām problēmām;

      Akadēmijas rīcības plāns 2010. līdz 2014. gadam

               9.

               norāda, ka jaunais Akadēmijas direktors iepriekš minētās Parlamenta 2010. gada 5. maija rezolūcijas 22. punktā minēto rīcības plānu ir iesniedzis laikā; tomēr pauž nožēlu, ka konkrēti pasākumi, ko Akadēmijā plānots veikt, tajā ir aprakstīti neprecīzi; pauž nožēlu arī par to, ka Akadēmijas ierosinātie rādītāji ir neskaidri un ne vienmēr palīdz skaidri novērtēt mērķu izpildi;

               10.

               norāda, ka pēc Parlamenta prasības izveidot rīcības plānu Akadēmijas direktors un Valde ir nosprauduši reālistisku četrus gadus ilgu periodu (no 2010. līdz 2014. gadam), kurā Akadēmija varētu izpildīt iepriekš minētās Parlamenta 2010. gada 5. maija rezolūcijas pielikumā iekļautos mērķus; tādēļ nespēj pieņemt, ka Akadēmijai vajadzīgi vēl četri gadi, lai sasniegtu pieņemamu labas pārvaldības līmeni, kāds tiek gaidīts no ikvienas pastāvīgas aģentūras;

               11.

               pieprasa, lai Akadēmijas direktors reizi sešos mēnešos informētu budžeta izpildes apstiprinātājiestādi par progresu rīcības plāna īstenošanā;

      Konkrētas piebildes

      Finanšu procedūru apstiprināšana un jauna grāmatvedības sistēma (pamata Finanšu regulas 43. pants)

               12.

               pauž bažas par 2008. gadā piedzīvotajām grūtībām, pārejot no vecās grāmatvedības sistēmas uz uzkrājumu grāmatvedību, un kavēšanos ar pienācīgu grāmatvedības sistēmas ieviešanu, kas vēl joprojām rada risku, ka finanšu informācija par pārnesumiem no iepriekšējā gada, piešķirto ieņēmumu izmantošanu un saikni ar atsevišķām summām 2007. gada bilancē varētu nebūt kvalitatīva; pauž nopietnas bažas par to, ka Akadēmijas veicamie pasākumi ir atlikti uz 2011. gadu, jo no amata atkāpušies divi svarīgi, par finansēm atbildīgi darbinieki – grāmatvedis un finanšu un budžeta pārzinis;

               13.

               uzsver – Revīzijas palāta, veicot saistību parauga revīziju (sk. 15. punktu Revīzijas palātas ziņojumā par Akadēmijas gada pārskatiem), konstatēja, ka trijos gadījumos revīzijas gaitā nebija iespējams pārbaudīt finanšu izpildi un līdz ar to nevarēja atšifrēt attiecīgās slēguma bilances 2008. gada 31. decembra pārskatos;

               14.

               uzsver – jau īpašajā gada ziņojumā par 2006. gadu Revīzijas palāta bija norādījusi, ka Akadēmijā nav izveidotas sistēmas un procedūras, kas vajadzīgas, lai tā varētu sagatavot finanšu pārskatu atbilstīgi visām aģentūrām piemērojamās pamata Finanšu regulas prasībām;

      Budžeta plānošana un izpildes uzraudzība

               15.

               pauž bažas par to, ka Akadēmijā ir vāja budžeta plānošana un budžeta izpildes uzraudzība; jo īpaši norāda uz to, ka 2008. gadā uz nākamo gadu nācās pārnest 31 % no Akadēmijas budžeta; Akadēmijas šajā sakarā ierosinātos pasākumus uzskata par nepietiekamiem un neskaidriem;

               16.

               norāda, ka jau 2007. finanšu gadā tika atcelti vairāk nekā 20 % (EUR 0,5 miljoni) no Akadēmijas apropriācijām, kuras bija pārnestas no iepriekšējā gada;

      Akadēmijas darbības finanšu pārvaldība

               17.

               pauž bažas par Akadēmijas darbības finanšu pārvaldību; jo īpaši norāda, ka attiecībā uz 2008. gadu Revīzijas palāta ir konstatējusi, ka:

                           —

                           trīs gadījumos trūka juridisko saistību par kopējo vērtību EUR 39 500,

                           —

                           deviņos gadījumos pirms juridisko saistību uzņemšanās nebija uzņemtas budžeta saistības par kopējo vērtību EUR 244 200,

                     un Akadēmijas šajā sakarā ierosinātos pasākumus uzskata par nepietiekamiem un neskaidriem;

      Iepirkumu kontroles apstākļi

               18.

               pauž bažas par to, ka Akadēmija vairākkārt nav ievērojusi Finanšu regulas noteikumus attiecībā uz publisko iepirkumu; īpaši norāda, ka pārkāpumi iepirkuma procedūrās, kad līgums slēgts ar piegādātāju, attiecas uz apmēram 2 % 2008. gada darbības izdevumu;

               19.

               uzsver – īpašajos gada ziņojumos par 2006. un 2007. gadu Revīzijas palāta jau ir kritizējusi Akadēmiju par to, ka nav pieejami dokumenti, kas pamato nepieciešamību iegādāties konkrētus priekšmetus un izskaidro, kādēļ izraudzīts konkrētais piegādātājs;

      Izdevumu pārbaudes apstākļi

               20.

               uzsver – 2008. gadā Revīzijas palāta konstatēja, ka daudzos gadījumos nav ievēroti tie administratīvie un finanšu noteikumi, kuri piemērojami kursu un semināru organizēšanas izdevumiem, kas ir nozīmīga Akadēmijas darbības izdevumu daļa (64 %); norāda – galvenie pārkāpumi saistīti ar to, ka nav iesniegti izdevumus apliecinoši dokumenti, trūkst dalībnieku parakstu par piedalīšanos kursu mācībās, nav rēķinu oriģinālu un dokumentu, kas vajadzīgi izmitināšanas izmaksu atlīdzināšanai, kā arī viesspeciālistiem nebija prasīti ceļa dokumenti; aicina Akadēmiju veikt pasākumus, lai nodrošinātu pienācīgas iespējas veikt ex ante un ex post kontroli;

               21.

               pauž bažas, ka īpašajos ziņojumos par 2006. un 2007. gadu Revīzijas palāta jau ir norādījusi – budžeta apropriācijas nav izmantotas saskaņā ar pareizas finanšu pārvaldības principu (Akadēmijai piemērojamās Finanšu regulas 25. pants);

      Apropriācijas, kas izmantotas privātu izdevumu segšanai

               22.

               pauž nožēlu, ka vēl nav sākta Akadēmijas izziņotā ārējā revīzija par apropriāciju izmantošanu privātu izdevumu segšanai, kas jāveic ārējam uzņēmumam; tādēļ pauž bažas par kavēšanos, kas nekādā ziņā neatvieglos ārējā uzņēmuma darbu;

               23.

               norāda – sniedzot atbildi pēc 2010. gada 25. janvāra uzklausīšanas sanāksmes, toreizējais direktors Budžeta kontroles komitejas locekļiem paziņoja, ka līdzekļi ir atgūti; tomēr atzīmē, ka vēl aizvien nav atgūti GBP 2 320,77 par transporta izdevumiem un taksometra pakalpojumu izmantošanu 2007. gadā;

               24.

               norāda, ka pagaidām nav skaidrības arī par izdevumiem, ko radījuši darbinieki, izmantojot mobilos telefonus un automašīnas;

               25.

               uzsver – attiecīgajā gada ziņojumā par 2007. gadu Revīzijas palāta jau bija vērsusi uzmanību uz to, ka revidentiem nebija iespēju pārskatīt visus 2007. gadā veiktos maksājumus, jo nebija iespējams noteikt nedz summas, kas nepareizi izmantotas privātām vajadzībām, nedz privāto izdevumu veidus;

      Cilvēkresursu pārvaldība – paļaušanās uz pagaidu darbinieku iecelšanu sensitīvos amatos

               26.

               ir nobažījies par to, ka darbs ar finansēm līdz šim ir bijis uzticēts pagaidu darbiniekiem; norāda, ka līdz 2009. gadam Akadēmija nebija izsludinājusi konkursu uz brīvo iekšējās kontroles standartu koordinatora amata vietu un ka pēc tam intervijas šā amata vietas kandidātiem bija paredzētas 2010. gada sākumā; pauž bažas, ka divi svarīgākie par finansēm atbildīgie iestādes darbinieki (grāmatvedis un finanšu un budžeta pārzinis) nesen ir atkāpušies no amata;

               27.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju (7) par ES aģentūru darbību, finanšu pārvaldību un kontroli.

      (1)  OV C 304, 15.12.2009., 124. lpp.

      (2)  OV L 252, 25.9.2010., 232. lpp.

      (3)  OV L 248, 16.9.2002., 1. lpp.

      (4)  OV L 256, 1.10.2005., 63. lpp.

      (5)  OV L 357, 31.12.2002., 72. lpp.

      (6)  OV L 252, 25.9.2010., 233. lpp.

      (7)  OV L 252, 25.9.2010., 241. lpp.


title: 2012/80/ES: Padomes Lēmums ( 2012. gada 10. februāris ), ar ko ieceļ amatā četrus Reģionu komitejas locekļus un četrus to aizstājējus no Čehijas Republikas

text:
               14.2.2012

               LV

               Eiropas Savienības Oficiālais Vēstnesis

               L 40/9

         PADOMES LĒMUMS
   (2012. gada 10. februāris),
   ar ko ieceļ amatā četrus Reģionu komitejas locekļus un četrus to aizstājējus no Čehijas Republikas
   (2012/80/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Čehijas Republikas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Jiří BYTEL kunga, Jan KUBATA kunga, Helena LANGŠÁDLOVÁ kundzes un Juraj THOMA kunga pilnvaru termiņa beigām ir atbrīvojušās četras Reģionu komitejas locekļu vietas. Pēc Ivana ČERVINKOVÁ kundzes, Tomáš CHALUPA kunga, Sylva KOVÁČIKOVÁ kundzes un Tomáš ÚLEHLA kunga pilnvaru termiņa beigām ir atbrīvojušās četras Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Ondřej BENEŠÍK kungs, starosta obce Strání,

                           —

                              Štěpánka FRAŇKOVÁ kundze, primátorka statutárního města Pardubic,

                           —

                              Dan JIRÁNEK kungs, primátor statutárního města Kladna,

                           —

                              Juraj THOMA kungs, primátor statutárního města Českých Budějovic (pilnvaru maiņa),

                     un

               b)

               par locekļu aizstājējiem:

                           —

                              Pavel BRANDA kungs, místostarosta obce Rádlo,

                           —

                              Sylva KOVÁČIKOVÁ kundze, zastupitelka města Bílovec (pilnvaru maiņa),

                           —

                              Jan MAREŠ kungs, primátor statutárního města Chomutova,

                           —

                              Robert ZEMAN kungs, místostarosta města Prachatic.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 10. februārī

            Padomes vārdā –

            priekšsēdētāja

         C. ANTORINI

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Eiropas Parlamenta Lēmums (ES) 2017/1735 (2017. gada 27. aprīlis) par kopuzņēmuma ECSEL 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/346

         EIROPAS PARLAMENTA LĒMUMS (ES) 2017/1735
   (2017. gada 27. aprīlis)
   par kopuzņēmuma ECSEL 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā kopuzņēmuma ECSEL 2015. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma ECSEL 2015. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Kopuzņēmumam par 2015. finanšu gada budžeta izpildi (05875/2017 – C8-0091/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 209. pantu,

               —

               ņemot vērā Padomes 2014. gada 6. maija Regulu (ES) Nr. 561/2014, ar ko izveido kopuzņēmumu ECSEL
                   (4)
                  , un jo īpaši tās 12. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (5),

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0113/2017),

               1.

               sniedz kopuzņēmuma ECSEL izpilddirektoram apstiprinājumu par Kopuzņēmuma 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma ECSEL izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 473, 16.12.2016., 24. lpp.

      (2)  OV C 473, 16.12.2016., 25. lpp.

      (3)  OV L 298, 26.10.2012., 1. lpp.

      (4)  OV L 169, 7.6.2014., 152. lpp.

      (5)  OV L 38, 7.2.2014., 2. lpp.


title: Eiropas Parlamenta Lēmums (ES) 2017/1738 (2017. gada 27. aprīlis) par kopuzņēmuma “Kurināmā elementi un ūdeņradis 2” 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/351

         EIROPAS PARLAMENTA LĒMUMS (ES) 2017/1738
   (2017. gada 27. aprīlis)
   par kopuzņēmuma “Kurināmā elementi un ūdeņradis 2” 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā kopuzņēmuma “Kurināmā elementi un ūdeņradis 2” 2015. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma “Kurināmā elementi un ūdeņradis” 2015. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Kopuzņēmumam par 2015. finanšu gada budžeta izpildi (05875/2017 – C8-0090/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3), un jo īpaši tās 209. pantu,

               —

               ņemot vērā Padomes 2014. gada 6. maija Regulu (ES) Nr. 559/2014, ar ko izveido Kopuzņēmumu “Kurināmā elementi un ūdeņradis 2” (4), un jo īpaši tās 12. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (5),

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0109/2017),

               1.

               sniedz kopuzņēmuma “Kurināmā elementi un ūdeņradis 2” izpilddirektoram apstiprinājumu par Kopuzņēmuma 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma “Kurināmā elementi un ūdeņradis 2” izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 473, 16.12.2016., 47. lpp.

      (2)  OV C 473, 16.12.2016., 49. lpp.

      (3)  OV L 298, 26.10.2012., 1. lpp.

      (4)  OV L 169, 7.6.2014., 108. lpp.

      (5)  OV L 38, 7.2.2014., 2. lpp.


title: Dalībvalstu valdību pārstāvju padomes lēmums (1996. gada 25. jūnijs) par pagaidu ceļošanas dokumenta ieviešanu

text:
Svarīgs juridisks paziņojums

|

41996D0409

Oficiālais Vēstnesis L 168 , 06/07/1996 Lpp. 0004 - 0011

		Dalībvalstu valdību pārstāvju padomes Lēmums(1996. gada 25. jūnijs)par pagaidu ceļošanas dokumenta ieviešanu(96/409/KĀDP)EIROPAS SAVIENĪBAS DALĪBVALSTU VALDĪBU PĀRSTĀVJI, KAS SANĀCA PADOMĒ,apzinoties, ka vienotas formas pagaidu ceļošanas dokumenta izveide, ko dalībvalstīm jāizdod Savienības pilsoņiem viņu izcelsmes dalībvalstīs, kurās nav pastāvīgas diplomātiskas vai konsulāras pārstāvniecības, vai citos apstākļos, kas aprakstīti šā lēmuma II pielikuma noteikumos, notiek saskaņā ar Eiropas Kopienas dibināšanas līguma 8. c pantu;ņemot vērā, ka vienota pagaidu ceļošanas dokumenta ieviešana var nodrošināt reālu palīdzību tiem Savienības pilsoņiem, kuri nonākuši grūtā situācijā;pārliecībā, ka šāda dokumenta ieviešana skaidri parādīs, kāds ir praktisks labums būt Savienības pilsonim,IR PIEŅĒMUŠI ŠO LĒMUMU.1. pantsTiek ieviests pagaidu ceļošanas dokuments, tā vienota forma parādīta I pielikumā, kas ir šā lēmuma sastāvdaļa.Noteikumi, kas reglamentē pagaidu ceļošanas dokumenta izdošanu un ar to saistītos drošības pasākumus, iekļauti II un III pielikumā un ir šā lēmuma sastāvdaļa. Noteikumus un pasākumus var grozīt, dalībvalstīm vienprātīgi vienojoties; šādi grozījumi stājas spēkā mēnesi pēc pieņemšanas, ja vien dalībvalstis nepieprasa tos atkārtoti pārskatīt ministru līmenī.2. pantsŠis lēmums stājas spēkā, kad visas dalībvalstis ir paziņojušas Padomes Ģenerālsekretariātam, ka ir pabeigtas procedūras, kas vajadzīgas, lai saskaņā ar to tiesību sistēmām piemērotu šo lēmumu.3. pantsŠo lēmumu publicē Oficiālajā Vēstnesī.Luksemburgā, 1996. gada 25. jūnijāPadomes vārdā —priekšsēdētājsM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II PIELIKUMSNOTEIKUMI, KAS REGLAMENTĒ PAGAIDU CEĻOŠANAS DOKUMENTA IZDOŠANU1. Pagaidu ceļošanas dokuments (PCD), kura vienota forma parādīta I pielikumā, ir ceļojuma dokuments, ko var izdot vienam braucienam uz pieteikuma iesniedzēja izcelsmes dalībvalsti, dzīvesvietas valsti vai, izņēmuma kārtā, uz citu galamērķi. To var izdot dalībvalstu pilsoņiem saskaņā ar tās valsts pilnvarojumu, kuras pilsonis ir pieteikuma iesniedzējs.2. PCD var izdot, ja ievēroti šādi nosacījumi:a) saņēmējam jābūt tās dalībvalsts pilsonim, kuras pase vai ceļošanas dokuments ir pazaudēts, nozagts, iznīcināts vai uz laiku nav pieejams, unb) viņš/viņa ir tādas valsts teritorijā, kur personas izcelsmes valstij nav pieejama diplomātiskā vai konsulārā pārstāvniecība, kas var izdot ceļošanas dokumentu, vai valsts nav citādi pārstāvēta,c) ir saņemta atļauja no personas izcelsmes dalībvalstu iestādēm.3. Lai saņemtu PCD, pieteikuma iesniedzējam jāaizpilda iesnieguma veidlapa, kas kopā ar jebkādām diplomātiskā dienesta apstiprinātām personu vai tautību apliecinošām dokumentu fotokopijām jānosūta pieteikuma iesniedzēja dalībvalsts attiecīgajai atbildīgajai iestādei. Tā var nebūt tuvākā iestāde, ja cita iestāde šajā apgabalā ir piemērotāka. Izdevējiestāde iekasē no pieteikuma iesniedzēja un saglabā tādas maksas un nodevas, kādas tā parasti iekasē par pagaidu pases izdošanu. Pieteikuma iesniedzēji, kuriem nepietiek līdzekļu, lai segtu citus ar vietējām izmaksām saistītos izdevumus, vajadzības gadījumā saskaņā ar norādījumiem, ko izcelsmes dalībvalsts noteikusi pieteikuma iesniegšanas brīdī, saņem nepieciešamos līdzekļus.4. PCD jābūt derīgam nedaudz ilgāk par minimālo laikposmu, kas pieprasīts braucienam, kuram to izdod. Aprēķinot šo laikposmu, jāpiešķir pabalsti, lai vajadzības gadījumā, varētu pārnakšņot un izmantot ceļojuma laikā vajadzīgos sakarus.5. Lai varētu saglabāt arhīvā, katra izdotā dokumenta fotokopija jāpatur izdevējiestādē un otra kopija jānosūta pieteikuma iesniedzēja izcelsmes dalībvalsts iestādei.6. Katra dalībvalsts var attiecināt šos noteikumus uz citām personām, kas ar to saistītas un ko tā vēlas uzņemt.--------------------------------------------------III PIELIKUMSDROŠĪBAS PASĀKUMI, KAS SAISTĪTI AR PAGAIDU CEĻOŠANAS DOKUMENTUPagaidu ceļošanas dokumentu (PCD) sagatavo un izdod, ievērojot šādus drošības pasākumus.1. Izmērsatvērts: | 18 × 13 cm, |salocīts: | 9 × 13 cm. |2. PapīrsPCD drukā uz papīra, kas ir drošs pret viltojumiem, uz kura nav optisko dzidrinātāju (apmēram 90 g/m2), izmantojot standarta ūdenszīmi "ķēdes pavediens", ko juridiski aizsargā šā dokumenta izgatavotājam, ar divām neredzamām šķiedrām (zilu un dzeltenu SSI/05), kas fluorescē ultravioletajā gaismā, un reaģentiem pret ķīmisku dzēšanu.3. Numerācijas sistēmaKatra dalībvalsts izdod dokumentus, izmantojot centralizētu numerācijas sistēmu, numuru papildinot ar izdevējas dalībvalsts lielajiem sākuma burtiem.Beļģija | = B | —[OOOOO] |Dānija | = DK | —[OOOOO] |Vācija | = D | —[OOOOO] |Grieķija | = GR | —[OOOOO] |Spānija | = E | —[OOOOO] |Francija | = F | —[OOOOO] |Īrija | = IRL | —[OOOOO] |Itālija | = I | —[OOOOO] |Luksemburga | = L | —[OOOOO] |Nīderlande | = NL | —[OOOOO] |Austrija | = A | —[OOOOO] |Portugāle | = P | —[OOOOO] |Somija | = FIN | —[OOOOO] |Zviedrija | = S | —[OOOOO] |Apvienotā Karaliste | = UK | —[OOOOO] |Izmantojot OCR-B rakstu zīmes, numurs ir augstspiedumā dokumenta 1. un 4. lapā melnā krāsā ar zaļu fluorescenci ultravioletā gaismā.4. Turētāja fotogrāfijas piestiprināšanaTurētāja fotogrāfijai jābūt stingri piestiprinātai dokumentam, lai to nevarētu viegli noņemt. Fotogrāfija ir laminēta atbilstīgi valsts praksei, ar to saprotot, ka dalībvalstis attiecīgi rīkojas, lai nodrošinātu dokumentam attiecīga līmeņa drošību.5. Turētāja personas datu ierakstīšanaTurētāja personas datu ierakstīšanai PCD veidlapā ir konsekventa pieeja. Šos datus ieraksta ar roku vai mašīnrakstā un pārklāj ar laminātu.6. Izdevēja iestādes zīmogsKad PCD ir gatavs, izdevējiestādes zīmogu uzspiež daļēji uz dokumenta un daļēji uz turētāja fotogrāfijas.7. Papildu aizsardzības elementiUz PCD lapām, kur ieraksta datus, ņemot vērā iespējamo īrisspiedumu, ir gijošēta fona druka ar netiešu augstspiedumu četrās krāsās.Izmanto šādu drukāšanas tehniku:- DOBSPIEDUMS uz papīra virspuses, ietverot tekstu 1. lappusē, slēptu attēlu un mikroiespiedumu ar atstarojošu zilas krāsas tinti,- OFSETSPIEDUMS uz papīra virspuses un otras puses divās krāsās īrisspiedumā,- 1. teksts zilā, atstarojošā krāsā,- 2. antiskanera fons gaiši zilā krāsā,- 3. gijošēta fona druka ar ĪRISSPIEDUMA efektu divās krāsās — zaļā un violetā — violetā ar dzeltenu fluorescenci ultravioletā gaismā.Izmantotās tintes ir nekopējamas, jebkāda veida krāsainu oriģinālu kopijās ir skaidri redzamas krāsu maiņas. Turklāt vismaz viena krāsa satur fluorescējošas vielas. Tintes arī satur reaģentus pret ķīmisku dzēšanu.8. Drukas veidiIzmanto īpaši šim dokumentam izveidotus daudzkrāsainus, apstrādātus gijošētas fona drukas veidus ar integrētām mikrorakstzīmēm.9. Tukšu PCD veidlapu uzglabāšanaLai līdz minimumam samazinātu viltošanas iespējamību, visas dalībvalstis nodrošina tādus PCD tukšo veidlapu uzglabāšanas apstākļus, lai tās nevarētu nozagt.--------------------------------------------------


title: Padomes Lēmums 2012/662/KĀDP ( 2012. gada 25. oktobris ) par atbalstu pasākumiem, lai samazinātu apdraudējumu, ko rada kājnieku ieroču un vieglo ieroču nelikumīga tirdzniecība un pārmērīga uzkrāšana Eiropas Drošības un sadarbības organizācijas (EDSO) reģionā

text:
               26.10.2012

               LV

               Eiropas Savienības Oficiālais Vēstnesis

               L 297/29

         PADOMES LĒMUMS 2012/662/KĀDP
   (2012. gada 25. oktobris)
   par atbalstu pasākumiem, lai samazinātu apdraudējumu, ko rada kājnieku ieroču un vieglo ieroču nelikumīga tirdzniecība un pārmērīga uzkrāšana Eiropas Drošības un sadarbības organizācijas (EDSO) reģionā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu,
   tā kā:

               (1)

               Eiropadome 2005. gada 15.–16. decembrī pieņēma ES Stratēģiju kājnieku ieroču un vieglo ieroču (VIKI), kā arī to munīcijas nelikumīgas uzkrāšanas un tirdzniecības apkarošanai (ES VIKI stratēģija). Minētajā stratēģijā uzvērts, ka, lai samazinātu apdraudējumu, ko rada VIKI nelikumīga tirdzniecība un pārmērīga uzkrāšana, īpaša uzmanība būtu jāpievērš milzīgajiem VIKI uzkrājumiem Austrumeiropā un Dienvidaustrumeiropā un tam, kā šos ieročus izplata konflikta zonās.

               (2)

               ES VIKI stratēģijā kā viens no mērķiem ir noteikta efektīvu daudzpusēju attiecību veicināšana, lai izveidotu starptautiskus, reģionālus vai Savienības un tās dalībvalstu mehānismus VIKI, kā arī to munīcijas piegādes un destabilizējošas izplatīšanas apkarošanai. Stratēģijas rīcības plānā īpaši izcelta ir Eiropas Drošības un sadarbības organizācija (EDSO) kā viena no reģionālajām organizācijām, ar kurām būtu jāattīsta sadarbība. Jo īpaši tajā ietverti noteikumi par atbalstu, kas jāsniedz EDSO darbībai VIKI, kā arī to munīcijas nelikumīgas tirdzniecības apkarošanā un EDSO dalībvalstu lieko uzkrājumu iznīcināšanā.

               (3)

               EDSO dalībvalstis 2000. gada 24. novembrī pieņēma EDSO VIKI dokumentu, kas tām uzlika par pienākumu izveidot un īstenot efektīvu valsts kontroli attiecībā uz VIKI pārvadāšanu, tostarp eksporta un tirdzniecības starpniecības kontroli. Minētajā dokumentā ir arī uzvērts, ka pārmērīga VIKI uzkrāšana un nepietiekama uzkrājumu pārvaldība un drošība var radīt destabilizējošu ietekmi uz valsts, reģionālo un starptautisko drošību. Tajā norādīts, ka vēlamā metode, kā atbrīvoties no liekajiem VIKI, ir to iznīcināšana.

               (4)

               EDSO dalībvalstis 2010. gada 26. maijā pieņēma EDSO rīcības plānu attiecībā uz VIKI, kurā inter alia minēta atsauce uz vajadzību izveidot vai uzlabot EDSO dalībvalstu likumīgu tirdzniecības starpniecības darbību tiesisko regulējumu, stiprināt apņēmību attiecībā uz VIKI uzkrājumu pārvaldību un drošību un stiprināt EDSO dalībvalstu apņēmību iznīcināt liekos un nelikumīgos VIKI, kā arī uzlabot to spēju iznīcināt liekos un nelikumīgos VIKI.

               (5)

               Padome 2003. gada 23. jūnijā pieņēma Kopējo nostāju 2003/468/KĀDP par ieroču tirdzniecības starpniecības kontroli (1), ar ko dalībvalstīm pieprasa veikt visus vajadzīgos pasākumus, tostarp skaidru likumīgu tirdzniecības starpniecības darbību tiesisko regulējumu, lai kontrolētu to teritorijā notiekošās starpniecības darbības, un aicina tās apsvērt iespēju kontrolēt arī tādas starpniecības darbības, ko ārpus to teritorijas veic starpnieki, kas ir tās valstspiederīgie un kas dzīvo vai veic uzņēmējdarbību to teritorijā.

               (6)

               Padome 2008. gada 8. decembrī pieņēma Kopējo nostāju 2008/944/KĀDP, ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli (2). Ar kopējo nostāju 2008/944/KĀDP izveido kopīgu kritēriju kopumu, kas dalībvalstīm būtu jāievēro, izvērtējot parasto ieroču eksporta, atkalizvešanas un tirdzniecības starpniecības pieteikumus. Tajā minēta prasība dalībvalstīm pielikt visas pūles, lai mudinātu citas valstis, kas eksportē militāras tehnoloģijas vai ekipējumu, ievērot minētās kopējās nostājas kritērijus,

         IR PIEŅĒMUSI ŠO LĒMUMU.
   1. pants
   1.   Lai veicinātu mieru un drošību, kā arī efektīvas daudzpusējas attiecības pasaules un reģionālos līmeņos, Savienība cenšas sasniegt šādus mērķus:

               —

               sekmēt mieru un drošību Savienības kaimiņvalstīs, mazinot apdraudējumu, ko rada VIKI nelikumīga tirdzniecība un pārmērīga uzkrāšana EDSO reģionā,

               —

               atbalstīt efektīvas daudzpusējas attiecības reģionālā līmenī, veicinot EDSO darbību, lai novērstu VIKI un to munīcijas pārmērīgu uzkrāšanu un nelikumīgu tirdzniecību.

         2.   Lai sasniegtu 1. punktā minēto mērķi, Savienība īsteno šādus projektus:

               —

               reģionāla mācību semināra organizēšana attiecīgajām EDSO dalībvalstu amatpersonām, kas ir atbildīgas par VIKI tirdzniecības starpniecības kontroli,

               —

               VIKI uzkrājumu glabāšanas objektu drošības uzlabojumi Baltkrievijā un Kirgizstānā,

               —

               lieko VIKI iznīcināšana Baltkrievijā un Kirgizstānā, lai novērstu to novirzi uz nelikumīgu tirdzniecību,

               —

               VIKI inventāra pārvaldības lietojumprogrammas ieviešana, lai uzlabotu VIKI un parasto ieroču uzkrājumu uzskaiti un izsekošanu vairākās EDSO dalībvalstīs.

         Sīki izstrādāts šo projektu apraksts ir izklāstīts pielikumā.
   2. pants
   1.   Eiropas Savienības Augstais pārstāvis ārlietās un drošības politikas jautājumos (AP) atbild par šā lēmuma īstenošanu.
   2.   Šā lēmuma 1. panta 2. punktā minēto projektu tehnisko īstenošanu veic divas īstenošanas aģentūras:

               a)

               EDSO Sekretariāts īsteno:

                           —

                           reģionālu mācību semināru attiecīgajām EDSO dalībvalstu amatpersonām par VIKI tirdzniecības starpniecības kontroli,

                           —

                           parasto ieroču un munīcijas uzkrājumu glabātavu drošības uzlabojumus Kirgizstānā,

                           —

                           lieko VIKI iznīcināšanu Baltkrievijā un Kirgizstānā, lai novērstu to novirzi uz nelikumīgu tirdzniecību, un

                           —

                           VIKI inventāra programmatūras ieviešanu, lai uzlabotu ieroču uzkrājumu pārvaldību, uzskaiti un izsekošanu;

               b)

               Apvienoto Nāciju Organizācijas Attīstības programmas birojs Baltkrievijā (ANO Baltkrievijas birojs) īsteno parasto ieroču un munīcijas uzkrājumu glabātavu drošības uzlabojumus Baltkrievijā.

         3.   EDSO Sekretariāts un ANO Baltkrievijas birojs savus uzdevumus veic AP pārziņā. Šajā nolūkā AP ar EDSO Sekretariātu un ANO Baltkrievijas biroju noslēdz vajadzīgās vienošanās.
   3. pants
   1.   Finanšu atsauces summa 1. panta 2. punktā minēto projektu īstenošanai ir EUR 1 680 000.
   2.   Izdevumus, ko finansē no 1. punktā minētās summas, apsaimnieko saskaņā ar procedūrām un noteikumiem, ko piemēro Savienības vispārējam budžetam.
   3.   Komisija pārrauga 1. punktā minēto izdevumu pienācīgu pārvaldību. Šajā nolūkā tā noslēdz finansēšanas līgumus ar EDSO Sekretariātu un ANO Baltkrievijas biroju. Līgumos paredz, ka EDSO Sekretariātam un ANO Baltkrievijas birojam ir pienākums nodrošināt Savienības ieguldījuma publiskumu, kas atbilst ieguldījuma apjomam.
   4.   Komisija cenšas pēc iespējas drīzāk pēc šā lēmuma stāšanās spēkā noslēgt 3. punktā minētos finanšu līgumus. Komisija informē Padomi par visām grūtībām minētajā procesā, kā arī par finansēšanas līgumu noslēgšanas dienu.
   4. pants
   AP ziņo Padomei par šā lēmuma īstenošanu, pamatojoties uz EDSO Sekretariāta un ANO Baltkrievijas biroja sagatavotiem regulāriem ziņojumiem. Padomes veiktā novērtēšana ir balstīta uz šiem ziņojumiem.
   Komisija sniedz informāciju par 1. panta 2. punktā minēto projektu īstenošanas finanšu aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Šis lēmums zaudē spēku 36 mēnešus pēc 3. panta 3. punktā minēto finansēšanas līgumu noslēgšanas datuma vai sešus mēnešus pēc tā pieņemšanas, ja minētajā laikā netiek noslēgts neviens finansējuma līgums.

      Luksemburgā, 2012. gada 25. oktobrī

            Padomes vārdā –

            priekšsēdētāja

         E. MAVROU

      (1)  OV L 156, 25.6.2003., 79. lpp.

      (2)  OV L 335, 13.12.2008., 99. lpp.

      PIELIKUMS
      1.   Mērķi

      Šā lēmuma vispārējais mērķis ir veicināt mieru un drošību Savienības kaimiņvalstīs, mazinot apdraudējumu, ko rada VIKI nelikumīga tirdzniecība un pārmērīga uzkrāšana EDSO reģionā. Ar šo lēmumu paredzēts arī veicināt efektīvas daudzpusējas attiecības reģionālā līmenī, sniedzot atbalstu EDSO darbībai, lai novērstu VIKI un to munīcijas pārmērīgu uzkrāšanu un nelikumīgu tirdzniecību. Šādas darbības ietver lieko VIKI uzkrājumu iznīcināšanu EDSO reģionā, ieroču krājumu drošības un pārvaldības uzlabošanu, piemērotu instrumentu izstrādi ieroču uzskaitei un parasto ieroču pārvadāšanas kontroli, jo īpaši attiecībā uz tirdzniecības starpniecību.
      2.   Projektu apraksts

      2.1.   Reģionāla mācību semināra organizēšana attiecīgajām EDSO dalībvalstu amatpersonām par VIKI tirdzniecības starpniecības kontroli

      2.1.1.   Projekta mērķis

                  —

                  Veicināt informētību un uzlabot spēkā esošo starptautisko un reģionālo saistību īstenošanu EDSO dalībvalstīs VIKI tirdzniecības starpniecības kontroles jomā.

                  —

                  Izanalizēt labāko praksi un pieredzi, kas gūta citās valstīs/reģionos, un noteikt tās piemērojamību dalībnieku vajadzībām.

            2.1.2.   Projekta apraksts

                  —

                  EDSO Sekretariāta organizēts reģionāls trīs dienu seminārs attiecīgajām valsts amatpersonām no ne vairāk kā 15 EDSO dalībvalstīm.

            Pasākumā piedalīsies pārstāvji no attiecīgajām starptautiskajām un reģionālajām organizācijām un citi eksperti, tostarp eksperti no Savienības. Pasākumu apmeklēs ne vairāk kā 70 dalībnieki. EDSO Sekretariāts sadarbībā ar AP un attiecīgajām Padomes struktūrām sagatavos detalizētu koncepcijas dokumentu un pasākuma dienas kārtību.
      2.1.3.   Projekta sagaidāmie rezultāti

                  —

                  Uzlabota VIKI tirdzniecības starpniecības kontrole EDSO dalībvalstīs, kuras ir ielūgtas piedalīties seminārā.

                  —

                  Samazināts apdraudējums, ko rada nelikumīgas tirdzniecības starpniecības darbības un nelikumīga VIKI tirdzniecība, kā rezultātā uzlabojas drošība iedzīvotājiem, grupām un atsevišķām personām, ko nelabvēlīgi ietekmē nelikumīga VIKI tirdzniecība.

            2.1.4.   Semināra norises vietas

      EDSO Sekretariāts reģionālajam semināram ierosinās vairākas potenciālas norises vietas, kas jāapstiprina AP, apspriežoties ar kompetentām Padomes struktūrām.
      2.1.5.   Projekta labuma guvēji

                  —

                  Par VIKI pārvadāšanas kontroli atbildīgās valsts amatpersonas un valsts iestādes no EDSO dalībvalstīm.

                  —

                  Iedzīvotāji, grupas un atsevišķas personas, ko nelabvēlīgi ietekmē nelikumīga VIKI tirdzniecība.

            2.2.   Parasto ieroču un munīcijas uzkrājumu glabātavu drošības uzlabojumi Baltkrievijā un Kirgizstānā

      2.2.1.   Projekta mērķis

                  —

                  Uzlabot drošību un uzkrājumu pārvaldību ne vairāk kā divos VIKI glabāšanas objektos Baltkrievijā un ne vairāk kā trijos VIKI glabāšanas objektos Kirgizstānā.

                  —

                  Veicināt drošības uzlabošanu Vidusāzijā un Austrumeiropā un samazināt apdraudējumu, ko rada VIKI nelikumīga tirdzniecība.

            2.2.2.   Projekta apraksts

                  —

                  Drošības sistēmu uzlabošana ne vairāk kā divos VIKI glabāšanas objektos Baltkrievijā atbilstīgi EDSO labākajai praksei attiecībā uz VIKI, tostarp uzstādot un/vai atjaunojot vajadzīgās elektroinstalācijas, pirmās palīdzības ugunsdzēsības rīkus, teritorijas iežogojumu un apgaismojumu, ielaušanās konstatācijas un signalizācijas sistēmu, kā arī telekomunikāciju iekārtas, lai uzlabotu drošību.

                  —

                  Ne vairāk kā trīs VIKI glabāšanas objektu pilnveidošana un/vai izveide Kirgizstānā atbilstīgi EDSO labākajai praksei attiecībā uz VIKI, tostarp uzstādot un/vai atjaunojot teritorijas iežogojumu un apgaismojumu, drošas durvis un logus glabāšanas celtnē, ielaušanās signalizācijas sistēmu, savienotu slēgta tīkla televīzijas kameru (CCTV) un telekomunikāciju iekārtas.

            EDSO Sekretariāts un ANO Baltkrievijas birojs sadarbībā ar attiecīgajām Baltkrievijas un Kirgizstānas iestādēm identificēs, kuriem glabāšanas objektiem ir jāuzlabo drošība, un precīzi noteiks, kurus objektus atjaunos ar šā lēmuma atbalstu, apspriežoties ar AP un kompetentām Padomes struktūrām. Visas darbības, izņemot tās, kas saistītas ar VIKI glabātavu uzlabojumiem Baltkrievijā, īstenos EDSO Sekretariāts. Baltkrievijā darbības īstenos ANO Baltkrievijas birojs, jo EDSO nav piemērotas pārstāvības un juridiska statusa Baltkrievijā un tādēļ, ka šīs projekta daļas īstenošana, ko veic ANO Baltkrievijas birojs, ir arī rentablāka salīdzinājumā ar EDSO Vīnē izvietoto projekta vadību. EDSO turpinās iesaistīties projekta vispārējā koordinēšanā un īstenošanas pārraudzībā attiecībā uz glabātavu izvēli un īstenojamajiem drošības un drošuma pasākumiem, gada darba plāniem, paveikto darbu kvalitātes kontroli un Baltkrievijas valdības ieguldījumu. Baltkrievijas un Kirgizstānas valdības sniegs atbalstu projektam, attiecīgos gadījumos veicot finanšu ieguldījumu un/vai ieguldījumu natūrā.
      2.2.3.   Projekta sagaidāmie rezultāti

                  —

                  Uzlabota drošība un uzkrājumu pārvaldība ne vairāk kā divos VIKI glabāšanas objektos Baltkrievijā un ne vairāk kā trijos VIKI glabāšanas objektos Kirgizstānā.

                  —

                  Samazināts apdraudējums, ko rada VIKI un parasto ieroču nelikumīga tirdzniecība, un drošības uzlabošana Austrumeiropā un Vidusāzijā.

            2.2.4.   Projekta labuma guvēji

                  —

                  Aizsardzības ministrijas Baltkrievijā un Kirgizstānā.

                  —

                  Iedzīvotāji, grupas un atsevišķas personas, ko nelabvēlīgi ietekmē nelikumīga VIKI tirdzniecība.

            2.3.   Lieko VIKI iznīcināšana Baltkrievijā un Kirgizstānā, lai novērstu to novirzi uz nelikumīgu tirdzniecību

      2.3.1.   Projekta mērķis

                  —

                  Samazināt apdraudējumu, ko rada VIKI nelikumīga tirdzniecība, iznīcinot liekos ieročus, kas ir attiecīgo valsts iestāžu īpašumā Baltkrievijā un Kirgizstānā.

            2.3.2.   Projekta apraksts

                  —

                  Līdz 12 000 lieku VIKI vienību iznīcināšana Baltkrievijā.

                  —

                  Līdz 2 000 lieku VIKI vienību un līdz 51 pārnēsājamas pretgaisa aizsardzības sistēmas (MANPADS) iznīcināšana Kirgizstānā.

            Baltkrievijas un Kirgizstānas valdības sniegs atbalstu projektam, attiecīgos gadījumos nodrošinot telpas un iekārtas, kā arī ieguldījumu natūrā. Visas darbības, izņemot tās, kas saistītas ar VIKI glabātavu uzlabojumiem Baltkrievijā, īstenos EDSO Sekretariāts.
      Baltkrievijā darbības, kas saistītas ar VIKI glabātavu uzlabojumiem, īstenos ANO Baltkrievijas birojs, jo EDSO nav piemērotas pārstāvības un juridiska statusa Baltkrievijā un tādēļ, ka šīs projekta daļas īstenošana, ko veic ANO Baltkrievijas birojs, ir arī rentablāka salīdzinājumā ar EDSO Vīnē izvietoto projekta vadību. EDSO turpinās iesaistīties projekta vispārējā koordinēšanā un īstenošanas pārraudzībā attiecībā uz glabātavu izvēli un īstenojamajiem drošības un drošuma pasākumiem, gada darba plāniem, paveikto darbu kvalitātes kontroli un Baltkrievijas valdības ieguldījumu.
      2.3.3.   Projekta sagaidāmie rezultāti

                  —

                  Daļas lieko VIKI un MANPADS iznīcināšana Baltkrievijā un Kirgizstānā.

                  —

                  Samazināts apdraudējums, ko rada VIKI nelikumīga tirdzniecība, un drošības uzlabošana Austrumeiropā un Vidusāzijā.

            2.3.4.   Projekta labuma guvēji

                  —

                  Aizsardzības ministrijas Baltkrievijā un Kirgizstānā.

                  —

                  Iedzīvotāji, grupas un atsevišķas personas, ko nelabvēlīgi ietekmē nelikumīga VIKI tirdzniecība.

            2.4.   VIKI inventāra programmatūras ieviešana, lai uzlabotu ieroču uzkrājumu pārvaldību, uzskaiti un izsekošanu

      2.4.1.   Projekta mērķis

                  —

                  Uzlabot VIKI un parastās munīcijas uzkrājumu pārvaldību un uzskaiti ne vairāk kā astoņās EDSO dalībvalstīs, tādējādi samazinot apdraudējumu, ko rada VIKI un parastās munīcijas nelikumīga tirdzniecība.

            2.4.2.   Projekta apraksts

                  —

                  Iepazīstināšana ar VIKI inventāra lietojumprogrammu līdz 20 personām no ieinteresētajām EDSO dalībvalstīm.

                  —

                  Ekspertu tikšanās ne vairāk kā astoņās EDSO dalībvalstīs, lai izvērtētu VIKI inventāra lietojumprogrammas savietojamību ar valstu prasībām, un turpmākie pasākumi, ņemot vērā valstu procedūras un tiesību aktus.

                  —

                  Sadarbībā ar ANO Baltkrievijas biroju un Baltkrievijas Aizsardzības ministriju veiktas tehniskas korekcijas VIKI inventāra lietojumprogrammā ne vairāk kā astoņās EDSO dalībvalstīs, lai nodrošinātu savietojamību ar noteiktajām tehniskajām prasībām.

                  —

                  VIKI inventāra lietojumprogrammas tulkošana ne vairāk kā trijās valsts valodās (kopumā), kā tas noteikts EDSO dalībvalstīs, kas ievieš VIKI inventāra lietojumprogrammu.

                  —

                  Vajadzības gadījumā ierobežots nodrošinājums ar aparatūru ne vairāk kā astoņām EDSO dalībvalstīm.

                  —

                  Elektroniskas uzskaites sistēmas uzstādīšana ne vairāk kā astoņās EDSO dalībvalstīs.

                  —

                  Apmācības programmas izstrāde ne vairāk kā astoņām EDSO dalībvalstīm (divi moduļi – militārā štāba personālam izraudzīto EDSO dalībvalstu galvaspilsētās un glabāšanas objektu personālam).

                  —

                  Apmācības rīkošana ne vairāk kā astoņās EDSO dalībvalstīs atbilstīgi minētajai apmācības programmai.

            2.4.3.   Projekta sagaidāmie rezultāti

                  —

                  VIKI un parastās munīcijas uzkrājumu pārvaldības un uzskaites uzlabošana un standartizēšana ne vairāk kā astoņās EDSO dalībvalstīs.

                  —

                  Samazināts apdraudējums, ko rada VIKI un parasto ieroču nelikumīga tirdzniecība EDSO reģionā.

            2.4.4.   Projekta labuma guvēji

                  —

                  Aizsardzības ministrijas ne vairāk kā astoņās EDSO dalībvalstīs.

                  —

                  Iedzīvotāji, grupas un atsevišķas personas, ko nelabvēlīgi ietekmē nelikumīga VIKI tirdzniecība.

            EDSO Sekretariāts, apspriežoties ar AP un kompetentām Padomes struktūrām, noteiks, kuras EDSO dalībvalstis gūs labumu no projekta.
      3.   Darbības termiņš

      Kopējais paredzētais projektu ilgums būs 36 mēneši.
      4.   Tehniskā īstenotāja struktūra

      Šā lēmuma tehnisko īstenošanu uzticēs EDSO Sekretariātam un ANO Baltkrievijas birojam, kas darbosies AP pārziņā.
      5.   Ziņojumu sniegšana

      EDSO Sekretariāts un ANO Baltkrievijas birojs regulāri, kā arī pēc katras aprakstītās darbības beigām sagatavos ziņojumu. Ziņojumi būtu jāiesniedz AP ne vēlāk kā sešas nedēļas pēc attiecīgo darbību beigām.
      6.   Plānotās projektu kopējās izmaksas un ES finanšu ieguldījums

      Projektu kopējās izmaksas ir EUR 1 680 000.


title: 2012/433/ES: Eiropas Centrālās bankas Lēmums ( 2012. gada 18. jūlijs ), ar ko atceļ lēmumu ECB/2012/3 par Grieķijas valdības emitētu vai pilnībā garantētu tirgojamu parāda instrumentu atbilstību Grieķijas Republikas parāda apmaiņas priekšlikuma kontekstā (ECB/2012/14)

text:
               26.7.2012

               LV

               Eiropas Savienības Oficiālais Vēstnesis

               L 199/26

         EIROPAS CENTRĀLĀS BANKAS LĒMUMS
   (2012. gada 18. jūlijs),
   ar ko atceļ lēmumu ECB/2012/3 par Grieķijas valdības emitētu vai pilnībā garantētu tirgojamu parāda instrumentu atbilstību Grieķijas Republikas parāda apmaiņas priekšlikuma kontekstā
   (ECB/2012/14)
   (2012/433/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18. pantu un 34.1. panta otro ievilkumu,
   ņemot vērā 2011. gada 20. septembra Pamatnostādni ECB/2011/14 par Eurosistēmas monetārās politikas instrumentiem un procedūrām (1) un jo īpaši tās I pielikuma 1.6., 6.3.1. un 6.3.2. sadaļu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro, var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Kritēriji, pēc kuriem nosaka nodrošinājuma atbilstību Eurosistēmas monetārās politikas mērķiem, ir noteikti pamatnostādnes ECB/2011/14 I pielikumā.

               (2)

               Saskaņā ar Pamatnostādnes ECB/2011/14 I pielikuma 1.6. sadaļu ECB Padome jebkurā laikā var mainīt Eurosistēmas monetārās politikas operāciju instrumentus, nosacījumus, kritērijus un procedūras. Saskaņā ar Pamatnostādnes ECB/2011/14 I pielikuma 6.3.1. sadaļu Eurosistēma patur sev tiesības noteikt, vai kāda emisija, emitents, debitors vai garantijas devējs atbilst augstu kredītstandartu prasībām, pamatojoties uz jebkādu informāciju, ko tā varētu uzskatīt par būtisku.

               (3)

               Parāda apmaiņas priekšlikuma kontekstā, ko Grieķijas Republika ir izteikusi Grieķijas valdības emitētu vai garantētu tirgojamu parāda instrumentu turētājiem, 2012. gada 24. februārī par labu nacionālajām centrālajām bankām tika sniegts papildu nodrošinājums atpirkšanas shēmas veidā, lai veicinātu Grieķijas Republikas emitētu vai garantētu tirgojamu parāda instrumentu kvalitāti.

               (4)

               Kā ārkārtas pasākums ar 2012. gada 5. marta Lēmumu ECB/2012/3 par Grieķijas valdības emitētu vai pilnībā garantētu tirgojamu parāda instrumentu atbilstību Grieķijas Republikas parāda apmaiņas priekšlikuma kontekstā (2) uz laiku tika apturētas Eurosistēmas minimālās prasības par kredītspējas slieksni, ko piemēro Grieķijas Republikas emitētiem vai pilnībā garantētiem tirgojamiem parāda instrumentiem, pasludinot tos par atbilstīgiem tik ilgi, kamēr ir spēkā papildu nodrošinājums.

               (5)

               Pēc papildu nodrošinājuma izbeigšanās, ņemot vērā to, ka Grieķijas valdības emitētu vai pilnībā garantētu tirgojamu parāda instrumentu kā nodrošinājuma atbilstība šobrīd netiek nodrošināta, ECB Padome ir nolēmusi, ka Eurosistēmas kredītspējas slieksnis, kas minēts Pamatnostādnes ECB/2011/14 I pielikuma 6.3.2. sadaļā, attiecas uz šādiem instrumentiem.

               (6)

               Tādēļ Lēmums ECB/2012/3 jāatceļ,

         IR PIEŅĒMUSI ŠO LĒMUMU.
   1. pants
   Lēmuma ECB/2012/3 atcelšana
   Lēmums ECB/2012/3 tiek atcelts.
   2. pants
   Stāšanās spēkā
   Šis lēmums stājas spēkā 2012. gada 25. jūlijā.

      Frankfurtē pie Mainas, 2012. gada 18. jūlijā

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 77, 16.3.2012., 19. lpp.


title: Eiropas Parlamenta Lēmums (2009. gada 23. aprīlis) par Eiropas Aviācijas drošības aģentūras 2007. finanšu gada budžeta izpildes apstiprināšanu

text:
               26.9.2009

               LV

               Eiropas Savienības Oficiālais Vēstnesis

               L 255/122

         EIROPAS PARLAMENTA LĒMUMS
   (2009. gada 23. aprīlis)
   par Eiropas Aviācijas drošības aģentūras 2007. finanšu gada budžeta izpildes apstiprināšanu
   (2009/647/EK)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aviācijas drošības aģentūras 2007. finanšu gada pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un it īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0163/2009),

               1.

               sniedz Eiropas Aviācijas drošības aģentūras izpilddirektoram apstiprinājumu par aģentūras 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 16. lpp.

      (2)  OV C 311, 5.12.2008., 20. lpp.

      (3)  OV L 248, 16.9.2002., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Aviācijas drošības aģentūras 2007. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aviācijas drošības aģentūras 2007. finanšu gada pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un it īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0163/2009),

               A.

               tā kā Eiropas Revīzijas palāta (ERP) ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2008. gada 22. aprīlī Parlaments sniedza Eiropas Aviācijas drošības aģentūras izpilddirektoram apstiprinājumu par aģentūras 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           atzīmēja ERP prasību, ka aģentūrai sadarbībā ar Komisiju ir jāpārskata pašreizējā maksu iekasēšanas shēma, lai nodrošinātu, ka aģentūras īstenoto sertificēšanas darbību izmaksas ir pamatotas un tās var segt ar iekasētajām maksām,

                           —

                           aicināja aģentūru un Komisiju pārskatīt aģentūras maksu iekasēšanas shēmu, lai nodrošinātu sertificēšanas darbību izmaksu un ieņēmumu savstarpēju atbilstību,

                           —

                           atzīmēja aģentūras atbildi, ka regulai par maksām un atlīdzību (7), kas stājās spēkā 2007. gada 1. jūnijā, vajadzētu nodrošināt pietiekamus ieņēmumus, lai segtu sertificēšanas darbību izmaksas,

                           —

                           aicināja aģentūru ieviest efektīvu parādu pārvaldības sistēmu, iespējams, paredzot iekasēt procentus par nokavētiem maksājumiem,

               1.

               atzīmē, ka aģentūrai no 2007. gada budžeta bija piešķirti EUR 72 045 000 saistību un maksājumu apropriācijās;

               2.

               atzīmē ERP apsvērumu, ka amatu sarakstā 2007. gadam bija paredzētas 467 pagaidu darbinieku amata vietas, taču budžeta apropriācijas personāla izmaksām nebija pietiekamas faktisko personāla izdevumu segšanai, un tādēļ aģentūra vienojās ar Komisiju, ka amata vietu skaits nepārsniegs 342, no kurām 333 bija aizpildītas līdz gada beigām;

               3.

               atzīmē aģentūras atbildi, ka amata vietu skaits tika samazināts, jo regulas par maksām un atlīdzību pirmo divu īstenošanas gadu laikā aģentūras ieņēmumi nebija pietiekami, lai segtu lēstās izmaksas; norāda, ka aģentūra atsaucas uz Komisijas apstiprināto personāla politikas plānu 2008.–2010. gadam, kurā izklāstīta amata vietu skaita samazināšana;

               4.

               konstatē, ka izmaksu un ieņēmumu savstarpējās neatbilstības dēļ, kas akcentēta iepriekšējā rezolūcijā par budžeta izpildes apstiprināšanu, nācās samazināt plānoto amata vietu skaitu par 25 %, t. i., no 467 līdz 342 amata vietām, ne vairāk;

               5.

               sagaida, ka 2008. finanšu gada pārskatos aģentūra iekļaus informāciju par to, cik lielā mērā varētu nodrošināt izmaksu un ieņēmumu savstarpējo atbilstību attiecībā uz sertificēšanas darbībām, šajā nolūkā īstenojot jauno regulu par maksām un atlīdzību;

               6.

               atzīmē ERP pausto kritiku par to, ka izmaiņas aģentūras nodrošinājumā ar personālu 2007. gadā nebija atspoguļotas amatu sarakstā, kas netika attiecīgi grozīts;

               7.

               pilnībā atbalsta ERP ieteikumu aģentūrai rūpīgi pārbaudīt, cik pamatotas ir izdevumu aplēses, uz kurām pamatojoties pieņem lēmumus budžeta lēmējiestāde, jo īpaši attiecībā uz personāla izmaksām; prasa aģentūrai nodrošināt štatu saraksta atbilstību faktiskajam stāvoklim;

               8.

               norāda, ka ERP un aģentūra nav vienisprātis par tās summas aprēķināšanu EUR 14 900 000 apmērā, ko aģentūra saņēma 2007. gadā kā piešķirtos ieņēmumus, lai segtu turpmākās sertifikācijas izmaksas; atzīmē ERP viedokli, kura uzskata, ka aģentūra savā aprēķinā ir kļūdaini iekļāvusi maksas, kas iekasētas saskaņā ar iepriekšējo regulu par maksām un atlīdzību; norāda, ka aģentūra sniedza paskaidrojumu par šo aprēķinu, apgalvojot, ka tā bija tiesīga iekļaut šīs maksas savā aprēķinā saskaņā ar pamatregulas noteikumiem;

               9.

               norāda, ka ERP ir kritizējusi vairākas pārbaudītās iepirkuma procedūras; atzīmē – ERP konstatēja, ka vienas procedūras norise nebija pārredzama, jo konkursa dalībnieki nesaņēma pilnīgu informāciju par piešķiršanas kritērijiem un to vērtēšanu; atzīmē ERP konstatēto, ka trijos gadījumos tikusi piemērota ierobežotā procedūra, lai gan bija jāpiemēro atklātā procedūra, jo pakalpojumu kopējā vērtība pārsniedza robežvērtību;

               10.

               prasa aģentūrai pildīt savās atbildēs doto solījumu stingri ievērot līgumu piešķiršanas noteikumus un īpašu uzmanību pievērst tam, lai skaidri informētu potenciālos konkursa dalībniekus;

               11.

               aicina Komisiju nodrošināt, lai aģentūra turpmāk ievērotu stingru finanšu disciplīnu un vienmēr strādātu saskaņā ar apstiprinātiem budžetiem;

               12.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par Eiropas aģentūru finanšu pārvaldību un kontroli (8).

      (1)  OV C 278, 31.10.2008., 16. lpp.

      (2)  OV C 311, 5.12.2008., 20. lpp.

      (3)  OV L 248, 16.9.2002., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.

      (6)  OV L 88, 31.3.2009., 201. lpp.

      (7)  Komisijas Regula (EK) Nr. 593/2007 (OV L 140, 1.6.2007., 3. lpp.).

      (8)  Sk. šā Oficiālā Vēstneša 206 lpp.


title: Padomes Lēmums (KĀDP) 2017/288 (2017. gada 17. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi

text:
               18.2.2017

               LV

               Eiropas Savienības Oficiālais Vēstnesis

               L 42/11

         PADOMES LĒMUMS (KĀDP) 2017/288
   (2017. gada 17. februāris),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 15. februārī pieņēma Lēmumu 2011/101/KĀDP par ierobežojošiem pasākumiem pret Zimbabvi (1).

               (2)

               Būtu jāievieš izņēmums attiecībā uz aizliegumu pārdot, piegādāt, nodot vai eksportēt tādu ekipējumu, kas varētu tikt izmantots iekšējām represijām, lai atļautu pārdot, piegādāt, nodot vai eksportēt konkrētus priekšmetus, kuri paredzēti vienīgi civilai lietošanai kalnrūpniecības vai infrastruktūras projektos.

               (3)

               Padome ir pārskatījusi Lēmumu 2011/101/KĀDP, ņemot vērā politiskās situācijas attīstību Zimbabvē.

               (4)

               Ierobežojošie pasākumi pret Zimbabvi būtu jāpagarina līdz 2018. gada 20. februārim.

               (5)

               Ierobežojošos pasākumus būtu jāturpina piemērot attiecībā uz septiņām personām un vienu vienību, kas uzskaitītas Lēmuma 2011/101/KĀDP I pielikumā. Būtu jāatjauno ierobežojošo pasākumu apturēšana attiecībā uz piecām personām, kas uzskaitītas Lēmuma 2011/101/KĀDP II pielikumā.

               (6)

               Tādēļ attiecīgi būtu jāgroza Lēmums 2011/101/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2011/101/KĀDP groza šādi:

               1)

               lēmuma 3. pantam pievieno šādu punktu:
               “3.   Lēmuma 2. pants neattiecas uz tāda ekipējuma pārdošanu, piegādi, nodošanu vai eksportu, kas varētu tikt izmantots iekšējām represijām, ja ekipējumu ir paredzēts vienīgi civilai lietošanai kalnrūpniecības vai infrastruktūras projektos, – eksporta dalībvalsts kompetentās iestādes katru gadījumu apstiprinās atsevišķi.”;

               2)

               lēmuma 10. pantu aizstāj ar šādu:
               “10. pants
               1.   Šis lēmums stājas spēkā tā pieņemšanas dienā.
               2.   Šo lēmumu piemēro līdz 2018. gada 20. februārim.
               3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām, tiek pārtraukti līdz 2018. gada 20. februārim.
               4.   Šo lēmumu regulāri pārskata un attiecīgi atjauno vai groza, ja Padome uzskata, ka lēmuma mērķi nav sasniegti.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 17. februārī

            Padomes vārdā –

            priekšsēdētājs

         E. BARTOLO

      (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).


title: Eiropas Parlamenta Lēmums (ES) 2017/1654 (2017. gada 27. aprīlis) par Eiropas Banku iestādes 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/198

         EIROPAS PARLAMENTA LĒMUMS (ES) 2017/1654
   (2017. gada 27. aprīlis)
   par Eiropas Banku iestādes 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Banku iestādes 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Banku iestādes 2015. finanšu gada pārskatiem ar Iestādes atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Iestādei par 2015. finanšu gada budžeta izpildi (05873/2017 – C8-0072/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (4), un jo īpaši tās 64. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0079/2017),

               1.

               sniedz Eiropas Banku iestādes izpilddirektoram apstiprinājumu par Iestādes 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Banku iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 72. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 331, 15.12.2010., 12. lpp.

      (5)  OV L 328, 7.12.2013., 42. lpp.


title: Padomes Lēmums 2014/491/KĀDP ( 2014. gada 22. jūlijs ), ar kuru groza Lēmumu 2013/189/KĀDP, ar ko izveido Eiropas Drošības un aizsardzības koledžu (EDAK)

text:
               24.7.2014

               LV

               Eiropas Savienības Oficiālais Vēstnesis

               L 218/6

         PADOMES LĒMUMS 2014/491/KĀDP
   (2014. gada 22. jūlijs),
   ar kuru groza Lēmumu 2013/189/KĀDP, ar ko izveido Eiropas Drošības un aizsardzības koledžu (EDAK)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. aprīlī pieņēma Lēmumu 2013/189/KĀDP (1), ar ko izveido Eiropas Drošības un aizsardzības koledžu (EDAK).

               (2)

               Ar Lēmumu 2013/189/KĀDP ir noteikta finanšu atsauces summa EDAK darbības izmaksu segšanai pirmajos divpadsmit mēnešos pēc finansēšanas nolīguma noslēgšanas – no 2013. gada 1. augusta līdz 2014. gada 31. jūlijam.

               (3)

               Vadības komiteja, kas izveidota ar Lēmumu 2013/189/KĀDP, 2014. gada 25. martā vienojās, ka finansēšanas nolīguma laikposms būtu jāpielāgo gada pārskata laikposmam, kurš ilgst no 1. janvāra līdz 31. decembrim, lai no 2016. gada tiktu prasīts tikai viens pārskatu komplekts.

               (4)

               Tādēļ būtu jānosaka jauna finanšu atsauces summa laikposmam no 2014. gada 1. augusta līdz 2015. gada 31. decembrim.

               (5)

               Tādēļ attiecīgi būtu jāgroza Lēmums 2013/189/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2013/189/KĀDP 16. panta 2. punktu aizstāj ar šādu:

      “2.   Finanšu atsauces summa EDAK darbības izmaksu segšanai pirmajos 12 mēnešos pēc 3. punktā minētā finansēšanas nolīguma noslēgšanas ir EUR 535 000.
      Finanšu atsauces summa EDAK darbības izmaksu segšanai laikposmā no 2014. gada 1. augusta līdz 2015. gada 31. decembrim, ir EUR 756 000.
      Finanšu atsauces summu EDAK darbības izdevumu segšanai turpmākajiem laikposmiem nosaka Padome.”

   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2014. gada 22. jūlijā

            Padomes vārdā –

            priekšsēdētāja

         C. ASHTON

      (1)  Padomes Lēmums 2013/189/KĀDP (2013. gada 22. aprīlis), ar ko izveido Eiropas Drošības un aizsardzības koledžu (EDAK) un atceļ Vienoto rīcību 2008/550/KĀDP (OV L 112, 24.4.2013., 22. lpp.).


title: Komisijas lēmums (2003. gada 11. marts), ar ko izveido Eiropas Kopienas Energy Star padomi

text:
Svarīgs juridisks paziņojums

|

32003D0168

Oficiālais Vēstnesis L 067 , 12/03/2003 Lpp. 0022 - 0024

		Komisijas lēmums(2003. gada 11. marts),ar ko izveido Eiropas Kopienas Energy Star padomi(2003/168/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu un jo īpaši tā 175. panta 1. punktu,ņemot vērā Eiropas Parlamenta un Padomes Regulu (EK) Nr. 2422/2001 (2001. gada 6. novembris) par biroja iekārtu energoefektivitātes marķēšanas programmu [1] un jo īpaši tās 8. panta 1. punktu,tā kā:(1) Saskaņā ar Regulu (EK) Nr. 2422/2001 Komisija izveido Eiropas Kopienas Energy Star padomi (turpmāk tekstā "EKESP"), lai īstenotu EK Energy Star programmu kā noteikts Amerikas Savienoto Valstu valdības un Eiropas Kopienas Līgumā par biroja iekārtu energoefektivitātes marķēšanas programmas koordinēšanu [2].(2) EKESP sastāvā jābūt valsts pārstāvjiem kā noteikts Regulā (EK) Nr. 2422/2001 un ieinteresētajām pusēm, kas aptuveni minētas iepriekš norādītajā regulā,IR PIEŅĒMUSI ŠO LĒMUMU.1. pantsAr šo ir izveidota Eiropas Kopienas Energy Star padome "EKESP".2. pants1. EKESP sapulces vada Komisija, ko pārstāv Enerģijas un transporta ģenerāldirektorāts.2. Pielikuma A daļā norādīts valsts pārstāvju indikatīvais saraksts, kas minēts Regulas (EK) Nr. 2422/2001 9. pantā.Ja iecelts vairāk nekā viens valsts pārstāvis, "koordinators" ir dalībvalsts pilnvarotais pārstāvis kā tas ir norādīts pielikumā.3. Pielikuma B daļā norādīts ieinteresēto pušu indikatīvais saraksts, kas minēts Regulas (EK) Nr. 2422/2001 8. panta 3. punktā.4. Lai nodrošinātu visu attiecīgo ieinteresēto pušu proporcionālu līdzdalību attiecībā uz katru biroja aprīkojuma produktu grupu, sapulces vadība var uzskatīt ieinteresēto pušu dalību par piemērotu.3. pantsŠis lēmums stājas spēkā septītajā dienā pēc tā publicēšanas Eiropas Savienības Oficiālajā Vēstnesī.Briselē, 2003. gada 11. martāKomisijas vārdā —priekšsēdētāja vietnieceLoyola De Palacio[1] OV L 332, 15.12.2001., 1. lpp.[2] OV L 172, 26.6.2001., 3. lpp.--------------------------------------------------PIELIKUMSEKESP LOCEKĻU INDIKATĪVAIS SARAKSTSA DAĻAValsts pārstāvjiA | Abteilung IV/3 Bundesministerium für Wirtschaft und Arbeit | Mr. Matthias BRUNNER Dipl.–Ing. (koordinators) |EVA — Austrian Energy Agency | Mr Herbert RITTER |Β | Administration de 1'Energie du Ministère des Affaires Economiques; Division Gaz–Electricité | Mr Luc MICHIELS |DK | Danish Energy Agency | Mrs Anette GYDESEN |FIN | Ministry of Trade and Industry | Ms Veera PEDERSEN (koordinators) |Motiva Oy | Mr Heikki HARKONEN |F | MINEFI/DGEMP — Télédoc 161 | Mrs Evelyne BISSON (koordinators) |Ademe — Centre de Sophia Antipolis | Mr Alain ANGLADE |D | Bundesministerium für Wirtschaft und Technologie | Dr Wolfgang STINGLWAGNER (koordinators) |Deutsche Energie–Agentur | Dr Christiane DUDDA |EL | Ministry for Development | Mr Dimitrios NOMIDIS (koordinators) |Ministry for Development | Mr Dimitrios TSALEMIS |IRL | Sustainable Energy Ireland | Mr Tom HALPIN |Sustainable Energy Ireland | Mrs Antonia SHIELDS |I | Segreteria Tecnica della DGERM, Ministerio delle Atti–vita Produttive | Mr Dario CHELLO (koordinators) |ENEA Ispra | Mrs Milena PRESUTTO |L | Service de 1'Energie de 1'Etat | Mr Jean–Paul HOFFMANN |Ρ | Direcção Geral da Energia | Mr Renato ROMANO |Ε | Subdirección General de Planificación Energetica | Mr Angel CHAMERO FERRER |S | Swedish National Energy Administration | Mrs Kristina BEIERTZ |NL | NOVEM | Drs. Ir. Hans–Paul SIDERIUS |UK | Department for Environment, Food and Rural Affairs Zone 6D/11, Ashdown House | Mr Chris BAKER (koordinators) |ITS Research & Testing Centre | Mr Bob HARRISON |BRE Ltd | Mrs Monika MUNZINGER |B DAĻAIeinteresētās pusesIzgatavotājiEiropas Informācijas, komunikāciju un patērētāju elektronikas tehnoloģiju rūpniecības apvienība (EICTA)MazumtirgotājiEurocommerceVides aizsardzības grupasPasaules Dabas FondsPatērētājorganizācijasEiropas Patērētāju organizācija (BEUC)--------------------------------------------------